Eesti Väärtpaberite Keskregister on riigi põhiregister, kus peetakse arvet kõigi Eestis tegutsevate aktsiaseltside aktsiate ja aktsiaraamatute üle. Samuti on elektroonilisse registrisse koondatud teised väärtpaberid ja nendega seotud õigused ja kohustused (osaühingute osad, võlakohustused jm) ning kõik Eestis avatud väärtpaberikontod ja kogumispensioni kontod. Ühe isiku kohta käivate andmete kogumit nimetatakse Eesti  väärtpaberite keskregistris kontoks. Kontosid on registris kahte tüüpi: väärtpaberikonto, pensionikonto. (vt ka pensionikonto, väärtpaberikonto).